|  |
| --- |
| **INYANDIKOMVUGO Y’INAMA YA KOMITE TEKINIKI YA KOMISIYO Y’UBUTABERA, UBURENGANZIRA BWA MUNTU NO KURWANYA IGEZE ISHYIRWAMU BIKORWA**  ***21 NZELI 2023*** |

**Intangiriro y’inama**

Atangiza inama, Komiseri Hon. Tito Rutaremara yasobanuriye abayitabiriye ko ikigamijwe ari ukurebera hamwe gahunda y’umwaka wa 2023 Komisiyo yari yarihaye, hakarebwa ibyagenzweho kugeza ubu, ibitaragerwaho n’imapmvu zabiteye, ibishobora gukorwa kugira ngo ibikiri inyuma byihutishwe, n’amasomo yavuyemo.

Yasabye Bwana Tigrius kugaragariza abitabiriye inama uko iyo gahunda iteye kandi ayinyuramo ahereye ku ntego, agaragaza ibikorwa biyikubiyemo kimwe ku kindi, n’imirimo yateganyirijwe kubishyira mu bikorwa mu nzego zinyuranye.

Nyuma yabyo, abari mu nama barebeye hamwe uko imirimo izakomeza.

**BIMWE MU BITEKEREZO N’IBYEREKEZO BYATANZWE MU NAMA**

1. Ku kibazo kijyanye no gukurikirana abakatiwe n’Inkiko igihano cy’igifungo ariko batarakirangiza kubera kwihishahisha, abari mu nama basanze bikeneye gutekerezwaho neza, abakatiwe ariko bikaba bigaragara ko kuva bihishahisha batigeze bongera kugwa mu bindi byaha ahubwo basa n’abatoye undi murongo unoze ubabanisha n’abandi byakwigwaho hagatangwa undi murongo wa Politiki, aho kubarunda mu magororero kandi asanzwe arimo umubare munini.
2. Bimaze kugaragazwa ko hari umubare munini cyane w’imanza zijuririrwa mu nkiko kubera impamvu z’akarengane kandi zasuzumwa ababishinzwe bagasanga nta karengane karimo ahubwo byari inzira zo gutinza ishyirwa mu bikorwa ry’ibyemezo by’inkiko, abari mu nama batanze igiketerezo cy’uko byasuzumwa neza, mu itegeko hakongerwamo ibihano bishobora gufatirwa abajyana nkana imanza nk’izo mu bujurire.
3. Hatanzwe igitekerezo ko muri IECMS hakongerwamo features zifasha Inspection kuba basuzuma igihe umukozi uyikoresha yamaranye dosiye ayikoraho n’igihe ashobora kuba yarahagaze kandi nta mpamvu yabigaragariza.
4. Abari mu nama basabye ko Politiki yo gukemura amakimbirane hatisunzwe inkiko n’iy’ubutabera mpanabyaha zikorerwa byihuse gahunda zo gushyirwa mu bikorwa byihuse.
5. Abari mu nama bemeje ko bikenewe guhera ku bipimo bimaze kugerwaho, tukiha intego tuzaba tugezeho mu mpera za Kamena 2024.
6. Hemejwe kandi ko Komite tekiniki ihera ku ntego zari zihari ikareba niba hari ibyiyongereye, ibyahindutse, ibishobora guhindurirwa ibipimo, ibikeneye kongerwamo izindi ngamba. Komite kandi izafashe Komisiyo gusesengura kurushaho impamvu zihishe inyuma y’ibitaregenze neza kugira ngo zumvikane, bishingirweho hagira ingamba zifatwa.
7. Mu gutekereza kuzandika Manifesto Nshya, hazitabwe kuri iri sesengura ryimbitse.
8. Isesengura rizanitegereze some paradoxes: ko ureba ugasanga ubutabera bwavu bwarateye imbere, ariko ibibazo bigakomeza kuba byinshi tubigeze dute? Ko kera gereza zitabagaho, hakora iki ngo ntituve mu magereza yenda 100%, ariko tukagira ibyo duhindura.