**IMIKORERE YA KOMISIYO ZA NEC**

**Imikorere ya Komisiyo za NEC igaragara mu Mategeko ngengamikorere y’Umuryango FPR-Inkotanyi , 2019.**

|  |
| --- |
| **I.Inshingano za Komisiyo( Ingingo ya 68):**   1. **Buri Komisiyo ishinzwe ibi bikurikira :** 2. Kwiga imiterere y’ibibazo biri muri buri rwego rw’ubuzima bw’igihugu Komisiyo ishinzwe, no gushyiraho umurongo ngenderwaho wo kubikemura; 3. Gukurikirana uburyo za politiki na za gahunda byemejwe bigenda bishyirwa mu bikorwa, ibibazo bigenda bivuka mu ishyirwa mu bikorwa bikigwa bigashakirwa umuti; 4. Gutegura gahunda y’ibikorwa no gutanga raporo y’ibikorwa; 5. Guha umurongo ngenderwaho Komisiyo ziri ku rwego rwo hasi zihuje inshingano, no kugenzura ko wubahirizwa; 6. Kugira inama Umuryango ku bijyanye n’ibyo Komisiyo ikurikirana. |
| 1. **Inshingano z’Umuyobozi wa Komisiyo (Ingingo ya 69):**   Umuyobozi wa Komisiyo ashinzwe ibikurikira:   1. Kuyobora ishyirwa mu bikorwa rya gahunda y’ibikorwa bya Komisiyo ashinzwe ; 2. Guha Komite Nyobozi igenamigambi rya Komisiyo ashinzwe ; 3. Gutegura, gutumira no kuyobora inama za Komisiyo; 4. Gutanga raporo kuri Komite Nyobozi y’Umuryango FPR-INKOTANYI ku rwego Komisiyo ikoreraho; 5. Guhagararira Komisiyo mu nama yatumiwemo; 6. Kuba Umuvugizi wa Komisiyo. |
| 1. **Inshingano z’umuyobozi wungirije wa Komisiyo (Ingingo ya 70):**   Umuyobozi wungirije wa Komisiyo ashinzwe ibikurikira:   1. Kunganira Umuyobozi wa Komisiyo mu mirimo ya Komisiyo; 2. Gusimbura Umuyobozi wa Komisiyo iyo adahari; 3. Gukora indi mirimo Komisiyo yamushinga. |
| 1. **Inshingano z’ Umwanditsi wa Komisiyo(Ingingo ya 71)**   Umwanditsi wa Komisiyo ashinzwe ibikurikira:   1. Gukora inyandiko- mvugo z’inama za Komisiyo; 2. Kubika inyandiko za Komisiyo; 3. Gutegura imishinga ya raporo za Komisiyo. |
| **II. Imikorere ya Komisiyo**   * + - 1. **Gahunda y’ibikorwa( Ingingo ya 72)**   Mu ntangiriro za buri mwaka, Komisiyo ishyiraho gahunda y’ibikorwa ya buri mwaka igaragaza ibikorwa izibandaho buri kwezi, n’ingengo y’imari izakoresha.  Komisiyo ikorera raporo Komite Nyobozi buri gihembwe n’igihe cyose bibaye ngombwa. |
| * + - 1. **Inama za Komisiyo (Ingingo ya 73)**   Komisiyo iterana nibura rimwe mu kwezi. Buri nama ikorerwa raporo yoherereza Komite Nyobozi. |
| * + - 1. **Gutumiza no kuyobora inama( Ingingo ya 74)**   Inama za Komisiyo zihamagarwa kandi zikayoborwa n’Umuyobozi wayo. Iyo adahari zihamagarwa n’Umwungirije. Inama zahamagajwe muri ubu buryo, mu gihe cyo guterana bombi bakaba badahari, ziyoborwa n’Umunyamuryango abagize Komisiyo bumvikanyeho. |
| * + - 1. **Igihe cyo gutumira inama (Ingingo ya 75)**     Inama itumizwa hasigaye nibura iminsi ibiri (2) ngo ibe keretse hari impamvu yihutirwa. |
| * + - 1. **Imigendekere y’inama (Ingingo ya 76)**   Inama itangirira ku isaha yatumirijweho. Inama ntirenza amasaha abiri (2), keretse iyo hari impamvu zihutirwa zumvikanyweho.  Mu nama, abagize Komisiyo bafite ubwisanzure mu gutanga ibitekerezo, kandi ibitekerezo bya buri wese bihabwa agaciro. Iyo inama irangiye, Umuyobozi w’inama asoma umwanzuro w’ibyemejwe mu nama y’uwo munsi. |
| * + - 1. **Umubare wa ngombwa kugira ngo inama iterane (Ingingo ya 77)**   Inama iterana nibura hari 2/3 by’abagize Komisiyo, iyo uwo mubare utabonetse inama irasubikwa hakagenwa umunsi w’inama itaha. Kuri uwo munsi inama iraterana hatitawe ku mubare w’abayitabiriye. |
| * + - 1. **Ifatwa ry’imyanzuro (Ingingo ya 78)**   Imyanzuro ifatwa ku bwumvikane busesuye. Iyo hari ingingo itumvikanyweho irasubikwa ikagibwaho impaka mu nama itaha; iyo nta bwumvikanye busesuye bubonetse, ikibazo gishyikirizwa Komite Nyobozi. |
| * + - 1. **Kuva muri Komisiyo(Ingingo ya 79)**   Umunyamuryango uri muri Komisiyo ayivamo ku mpamvu zikurikira:   1. Iyo abisabye kandi akabyemererwa; 2. Iyo atitabiriye inama nibura inshuro eshatu zikurikirana atabimenyesheje Umuyobozi wa Komisiyo ngo abimwemerere. |
| **III. Imikoranire ya Komisiyo**   * + - 1. **Imikoranire ya za Komisiyo za Komite Nyobozi ku rwego rw’Igihugu zihuriye ku nkingi y’imigambi y’Umuryango FPR-INKOTANYI( Ingingo ya 80)**   Komisiyo zihuriye ku nkingi imwe mu zigize Imigambi y’Umuryango (manifesto) zikora inama nibura inshuro imwe mu gihembwe mu rwego rwo gukora gahunda y’ibikorwa no gukurikirana ishyirwa mu bikorwa rya gahunda zihuriyeho zijyanye n’iyo nkingi. Iyo nama iyoborwa n’Umuyobozi wa Komisiyo y’Ubukangurambaga ku nkingi y’Imiyoborere n’ubutabera iy’ubukungu ku nkingi y’ Igenamigambi ry’ubukungu n’iy’imibereho myiza n’umurimo ku nkingi y’imibereho myiza. |
| * + - 1. **Imikoranire ya Komisiyo za Komite Nyobozi ku rwego rw’Igihugu n’izo ku nzego zo hasi (Ingingo ya 81)**   Ku rwego rw’Igihugu, Komisiyo ikurikirana ibikorwa bijyanye n’inshingano zayo ku nzego zose.  Komisiyo yo ku rwego rw’Intara n’Umujyi wa Kigali ikorera raporo y’ibikorwa byayo Komite Nyobozi y’urwego rwayo, ikagenera kopi Umunyamabanga Mukuru w’Umuryango FPR-INKOTANYI.  Ku zindi nzego, Komisiyo ikurikirana ibikorwa n’imikorere bya Komisiyo zo ku nzego ziyibanziriza, ikabikorera raporo iha Komite Nyobozi yo ku rwego rwayo.  Komisiyo yo kuri buri rwego ikorera raporo Komite Nyobozi yo ku rwego iriho, ikagenera kopi Komisiyo bihuje inshingano yo ku rwego rwisumbuye. |
|  |

IV.  **Ubuyobozi bwa Komisiyo(Ingingo ya 76)**

Ku rwego rw’Igihugu, Komisiyo iyoborwa na Komiseri wo muri Komite Nyobozi y’Umuryango FPR-INKOTANYI. Bitewe n’imiterere ya Komisiyo, Komisiyo igira Umuyobozi wungirije w’Umukomiseri muri Komite Nyobozi y’Umuryango FPR-INKOTANYI, cyangwa undi Munyamuryango wemejwe na Komite Nyobozi.

Ku zindi nzego, Umuyobozi wa Komisiyo atorwa n’Inteko Rusange yo kuri buri rwego. Buri Komisiyo igizwe kandi n’abanyamuryango Komite Nyobozi ishyiraho ngo bayobore amashami akubiye mu nkingi, hamwe n’abandi Banyamuryango Komite Nyobozi yashyiraho. Abagize Komisiyo bashyiraho umuyobozi wungirije n’Umwanditsi ba Komisiyo.

Komisiyo ishobora gushyiraho udushami (sub commissions) bitewe n’imiterere y’imirimo ishinzwe iyo ibona ko ubwo buryo bwayifasha kurushaho gutunganya imirimo yayo.

Icyo gihe, Abagize Komisiyo bashyiraho umuyobozi wa buri shami rigize iyo Komisiyo**.**

Ku nzego zose, abagize Komisiyo bashyiraho Umwanditsi wayo.